Kvitsøy fyr

Kvitsøy fyr er et fyr i Ydstebøhavn på Kvitsøy i Rogaland.

 Historikk 

 Vippefyr fra 1700 
I 1700 satte Henrich Petersen opp et såkalt vippefyr i Ydstebøhavn på Kvitsøy. Fyret bestod av en mast som hadde påmontert en tverrvippe. I enden av den var det festet en «ildpanne» som ble fylt med brennende kull og som oppheist hang seks meter over bakken. En modell av vippefyret er satt opp like i nærheten av det nåværende fyrtårnet.

 Nytt fyrtårn i 1829 
I 1829 ble vippefyret erstattet med et 18 meter høyt sekskantet fyrtårn med kullbluss på toppen. I 1859 ble tårnet forhøyet med ytterligere sju meter og utstyrt med oljefyrt fyrbluss samt et linsesystem. Toppen av fyret er nå 45 m over havflaten. I 1938 ble fyret elektrifisert, og i 1969 ble det automatisert. Fyret er fredet. En tursti leder opp til fyret og går videre ut til havet i vest.

Eksterne lenker



Kategori:Fyr i Rogaland
Kategori:Kulturminner i Kvitsøy
Kategori:Samferdsel i Kvitsøy
Kategori:Byggverk i Kvitsøy
Kategori:Steder avbildet på norske kommunevåpen
Kategori:Byggverk fullført i 1700
Kategori:1700 i Norge
Kategori:Byggverk fullført i 1829
Kategori:1829 i Norge